**Obrazloženje uz 1. Izmjene i dopune**

**Proračuna Općine Orehovica za 2024. godinu**

Nakon donesenog Proračuna Općine Orehovica za 2024. godinu, te donesene Odluke o zaduživanju, Općina Orehovica je Ministarstvu financija odaslala Zahtjev za dobivanje suglasnosti za dugoročno zaduživanje za provedbu projekta Izgradnja i opremanje matičnog dječjeg vrtića u Orehovici.

Nakon pregleda kompletno dostavljene dokumentacije, stručne službe Ministarstva financija ukazale su na činjenicu da u proračunu ne postoji program za koji se daje suglasnost – Izgradnja i opremanje matičnog dječjeg vrtića u Orehovici, već se program u izvornom proračunu naziva Predškolski odgoj.

Jedinstveni upravni odjel Općine Orehovica prišao je izradi prijedloga 1. Izmjena i dopuna Proračuna Općine Orehovica, te u okviru projekta Predškolski odgoj definirao kapitalni program *„Izgradnja i opremanje matičnog dječjeg vrtića u Orehovici“,* s istim iznosima rashoda kao i u izvornom proračunu i programu Predškolski odgoj **(mijenja se samo naziv proračunskog programa).**

Slijedom navedenoga predlaže se Općinskom vijeću Općine Orehovica donošenje 1. Izmjena i dopuna Proračuna Općine Orehovica za 2024. godinu.